Subject: Riigitee kaitsevöönd Pärnu-Paide mnt 22a Vändra alev
From: <[email-masked]>
To: <[email-masked]>
Date: Thu, 22 Jan 2026 22:11:51 +0200

Tere,

Kirjutan seoses Pärnu-Paide mnt 22a kinnistuga. Antud kinnistu jääb
Pärnu-Paide mnt riigitee piiranguvööndisse. Oleks soov paigaldada 6m
pikkuse merekonteineri baasile ehitatud müügikiosk. See jääks
piiranguala sisse. Kinnistule sissepääs oleks olemasoleva mahasõidu
kaudu, parkimine korraldatud kinnistu siseselt. Kiosk ei riku
olemasolevat ehitusjoont, jääb 1m üldisest ehitusjoonest tahapoole.
Kavandatav kiosk ei ohusta kuidagi teed, ega selle korrakohast
kasutamist. Kioski kõrgus ca 3m, paigalduskoht asub teest u 1m allpool.
Kiosk ei varja kuidagi teed, ega halvenda nähtavust väljasõidul.
Plaanitav kiosk ei halvenda kuidagi riigitee niiskusrežiimi, kuna asub
teest 1m madalamal. Ehitisel puudub valgustus ning pinnad ei ole
läikivad (puitvooder). Kioskisse sissepääs kavandatud kinnistusiseselt.
Antud krunt on ainult hooajaliseks kasutamiseks. Asjasse otseselt
mittepuutuv põhjus kioski asukoha valimisel on kommunikatsioonid
(kanalisatsioon vesi). Antud asukohas oleks võimalik ühendus teostada
ilma paasi lõhkumata (antud asukohas paas ca 60cm sügavusel)

Lisan manusena juurde asendiplaani ning foto planeeritavast kioskist.

Tagasisidet ootama jäädes,

Kardo Kase